
Mozdulatelemzést támogató eszköz fejlesztése folyamat szimulációs szoftver segítségével

Dolgozatom a MOST mozdulatelemzési módszer módszertanának elemzésével majd a módszer szimulációs szoftverbe való integrálásával foglalkozik, az egyszerűbb felhasználási lehetőség érdekében. A jelenlegi gazdasági körülmények, a hatékonyság, a termelékenység emelésének szükségszerűsége mind azt bizonyítják, hogy a munkamérés továbbra is nélkülözhetetlen eszköze a korszerű vállalatszervezésnek. A MOST (Maynard Operational Sequence Technique) egy, az MTM (más nevén: 3M) eljárásból kifejlődött munkamérési módszer amely, mint sebességben, mint érthetőségében megkönnyíti alkalmazhatóságát. Segítségével meghatározhatjuk a manuális munka elvégzéséhez szükséges időket, adatokat szolgáltat a termékek önköltségének elemzéséhez, lehetőséget teremt a termelésszervezéshez és programozáshoz, biztosítja a különböző szintű vezetői információs rendszerek objektív, valós adatait.
A módszer sajátosságából adódóan sok változó paramétert kell tudnunk kezelni, ezt egy, a szimulációs szoftverben létrehozott, egyedi felhasználói eszköz fejlesztésével érhetjük el, melyet a program eszköztárába integrálva bármikor felhasználhatunk. A létrehozott eszköznek képesnek kell lennie, a módszer gyors alkalmazásának biztosítására, miközben megfelelő átláthatóságot nyújt és a későbbi módosíthatóság lehetőségét is megadja. Azzal, hogy teljesen digitális környezetbe helyezzük a MOST-ot, közvetlenül a szimulációs szoftverbe, lehetőségünk nyílik arra, hogy új, még nem standardizált, tervezési fázisban lévő munkafolyamatokat is tudjunk szimulálni.



